4.  การประกอบธุรกิจของแต่ละสายผลิตภัณฑ์

    1.  ลักษณะของผลิตภัณฑ์หรือบริการหลัก

  ธุรกิจหลักของ บริษัท โนเบิล ดีเวลลอปเมนท์ จำกัด (มหาชน) และบริษัทย่อย
  คือธุรกิจพัฒนาอสังหาริมทรัพย์เพื่อขาย โดยพัฒนาเป็นโครงการเพื่ออยู่อาศัยทั้งรูปแบบ บ้านเดี่ยว
  และคอนโดมิเนียมทั้งแนวราบและตึกสูง โครงการของบริษัทฯ
  เน้นการออกแบบเพื่อการอยู่อาศัยที่แตกต่างให้เป็นทางเลือกแก่ลูกค้าที่ต้องการความเป็นเอกลักษณ์ส่วนตัวและต้องการบ้านที่ต่างจากแนวคิดเดิม
  ๆ โดยโครงการของบริษัทฯ จะมุ่งเน้นทำเลที่มีศักยภาพ ใกล้ย่านศูนย์กลางธุรกิจ
  และพร้อมด้วยสิ่งอำนวยความสะดวก ที่เพิ่มคุณค่าให้การอยู่อาศัย โครงการของบริษัทฯ
  ประกอบด้วยรูปแบบดังนี้

-   บ้านเดี่ยว โดยบริษัทฯ เสนอทางเลือกให้ลูกค้า 3 ทางเลือก คือ

  บ้านพร้อมอยู่ (Pre-Build)
  เพื่อให้ลูกค้าเกิดความเชื่อมั่นโดยจะได้เห็นและเลือกบ้านที่ตรงกับความต้องการของตนก่อนตัดสินใจซื้อ
  และยังตอบสนองความต้องการของลูกค้าที่ต้องการอยู่อาศัยในทันทีที่ตัดสินใจซื้อบ้าน บริษัทฯ
  จึงเสนอบ้านสร้างเสร็จพร้อมเข้าอยู่อาศัย เพื่อเป็นทางเลือกให้แก่ลูกค้า
  ทั้งนี้บ้านพร้อมอยู่ที่บริษัทฯ
  นำเสนอยังคงรูปแบบที่แตกต่างและแสดงถึงความเป็นเอกลักษณ์ของผู้อยู่อาศัยด้วย
  อนึ่งเพื่อควบคุมต้นทุนและระยะเวลาก่อสร้างโครงการของบริษัทฯ
  ในปัจจุบันจะเป็นโครงการบ้านพร้อมอยู่ และ บ้านพร้อมอยู่รวมตกแต่งภายในเท่านั้น

  บ้านพร้อมอยู่รวมตกแต่งภายใน (Noble Instant) เป็นการพัฒนาขึ้นไปอีกขั้นจากบ้านพร้อมอยู่
  โดยการรวมการตกแต่งภายในที่เติมเต็มชีวิตให้ลูกค้ายิ่งขึ้น
  กลยุทธ์การขายในรูปแบบนี้นอกจากลูกค้าจะได้เลือกบ้านแบบที่ต้องการแล้ว
  ยังได้สัมผัสถึงบรรยากาศของบ้านที่แท้จริงด้วยการตกแต่งภายในอย่างสมบูรณ์ตามสไตล์ของ
  Noble ที่ถูกออกแบบและตกแต่งโดยคำนึงถึงความมีเอกลักษณ์ ความสวยงามอย่างมีดีไซน์
  ประโยชน์ใช้สอย และสอดคล้องกับแบบบ้านที่เลือก ภายใต้แนวคิดของ Noble Instant
  ลูกค้าไม่ต้องกังวลและเสียเวลากับการตกแต่งภายในอีกต่อไป
  สิ่งเดียวที่ยังอาจจะเป็นภาระของลูกค้า คือ “เหลือแค่คิด จะใช้ชีวิตอย่างไร” บริษัทฯ เสนอ
  Noble Instant เพื่อเป็นทางเลือกให้แก่ลูกค้าในทุกโครงการบ้านเดี่ยวของบริษัทฯ

  บ้านสั่งสร้าง (Build-to-Order)
  สำหรับลูกค้าโครงการบ้านเดี่ยวที่ต้องการรูปแบบตกแต่งภายในและการใช้สอยตามแบบฉบับของตนเอง
  โดยหลังจากลูกค้ารับโอนที่ดินที่เลือกซื้อในโครงการของบริษัทฯ แล้ว บริษัทฯ
  จะสร้างบ้านให้แก่ลูกค้า
  ซึ่งลูกค้าสามารถเลือกที่จะเปลี่ยนแปลงหรือเพิ่มเติมในส่วนของวัสดุหรืออุปกรณ์ตกแต่งบ้านได้ตามความต้องการของตนเอง

-   อาคารชุดพักอาศัย (Condominium) บริษัทฯ
    จะเลือกทำเลกลางเมืองที่มีศักยภาพสูงเพื่อพัฒนาโครงการคอนโดมิเนียม
    โดยพัฒนาทั้งอาคารสูงตั้งแต่ขนาด 8 ชั้นขึ้นไป โดยตั้งแต่ปี 2546 บริษัทฯ
    ได้เปิดโครงการคอนโดมิเนียมรวม 10 โครงการใน 7 ทำเลเยี่ยมกลางกรุง ได้แก่
    โครงการโนเบิล ออรา คอนโด ซอยทองหล่อ , โครงการโนเบิล ซีโรไนน์ ซอยร่วมฤดี,
    โครงการโนเบิล ไลท์ ซอยอารีย์ 1 สถานีรถไฟฟ้าอารีย์, โครงการโนเบิล แอมเบียนส์
    สารสิน, โครงการโนเบิล รีมิกซ์ สุขุมวิท 36, โครงการโนเบิล โซโล ซอยทองหล่อ,
    โครงการโนเบิล รีเฟลกซ์ ซอยอารีย์ โครงการโนเบิลรีวิล ซอยเอกมัย โครงการ โนเบิล
    รีฟอร์ม ซอย อารีย์ และโครงการโนเบิลรีไฟน์ สุขุมวิท 26

-   ทาวน์เฮ้าส์และอาคารพาณิชย์ ด้วยตระหนักถึงความต้องการของลูกค้าในทุกกลุ่ม บริษัทฯ
    จึงขยายฐานทางการตลาดให้ครอบคลุมทุกกลุ่มลูกค้า
    จึงพัฒนาโครงการทาวน์เฮ้าส์และอาคารพาณิชย์โดยโครงการแรกใช้แนวคิดบ้านหลังแรก
    (First Home) ในทำเลใกล้ศูนย์กลางธุรกิจแต่ราคาชานเมือง ด้วยราคาเริ่มต้นเพียง
    890,000 บาท และในปี 2552 บริษัทฯ ได้พัฒนาโครงการทาวน์เฮ้าส์ใจกลางเมือง โนเบิล
    คิวบ์ ตั้งอยู่บนถนนพัฒนาการ ด้วยราคาเริ่มต้น 4.5 ล้านบาท

-   ที่ดินจัดสรร โครงการที่ดินจัดสรรโครงการแรกที่บริษัทฯ ได้พัฒนาคือโครงการสาทร-ท่าพระ
    เป็นการจัดสรรพื้นที่ในโครงการแบ่งขาย เนื้อที่ดินมีขนาดตั้งแต่ 78-168 ตารางวา
    สำหรับคนเมืองที่ต้องการความสงบภายใต้สังคมเล็ก ๆ
    โครงการจัดให้มีสาธารณูปโภคส่วนกลางพร้อมรองรับให้ลูกค้าที่อยากมีบ้านด้วยการออกแบบของตนเอง
    โดยลูกค้าสามารถใส่ความคิดและสรรสร้างบ้านให้ถูกใจตัวเองและครอบครัวได้อย่างเต็มที่
    และในปี 2551 บริษัทฯ ได้พัฒนาโครงการโนเบิล เรสซิเดนส์ ตั้งอยู่บนถนนพัฒนาการ
    ทำเลใจกลางเมืองด้วยเนื้อที่ดินขนาดตั้งแต่ 99 ตารางวาขึ้นไป

รายละเอียดโครงการเพื่อขายที่ดำเนินการอยู่ในปัจจุบัน ณ 31 ธันวาคม 2552

[TABLE]

1.  ร้อยละของจำนวนยูนิต

2.  ร้อยละของความคืบหน้าการขาย

3.  จากจำนวน 178 ยูนิตที่ทำการพัฒนาในส่วนแรก

รายละเอียดโครงการเพื่อขายในอดีต

+------------+----------------+----------+-----+-----+-----+-------+
|   โครงการ  | ลักษณะโครงการ   | เจ้าขอ    | จำ  | มูล  | ต้น  | ระยะ  |
|            |                | งกรรมสิทธิ์ | นวน | ค่าโ | ทุนโ | เวลาก |
|   เนื้อที่     |                |          | ยูนิต | ครง | ครง | ่อสร้าง |
|   (        |                |          |     | การ | การ |       |
| ไร่-งาน-วา) |                |          |     |     |     |       |
|            |                |          |     | (ล  | (ล  |       |
|            |                |          |     | ้านบ | ้านบ |       |
|            |                |          |     | าท) | าท) |       |
+------------+----------------+----------+-----+-----+-----+-------+
| 1.  โนเบิล  | -              |   บ      |     |     |     |       |
|     พาร์ค   | อาคาร          | มจ.โนเบิล |  1, |  1, |  1, |  2535 |
|            | ชุดพักอาศัยเชิงราบ |   ดีเว    | 080 | 352 | 130 | -2537 |
|   154-3-43 | (Condo House)  | ลลอปเมนท์ |     |     |     |       |
|            |                |          |     |     |     |       |
|            | - บ้านเดี่ยว      |   บจ.    | 174 | 553 | 458 |       |
|            |                |          |     |     |     |       |
|            |                |  บางพลีวิว |     |     |     |       |
+------------+----------------+----------+-----+-----+-----+-------+
| 2.  โนเบิล  | -              |   บ      |     |     |     |       |
|     โฮม    | บ              | มจ.โนเบิล | 169 | 668 | 466 |  2536 |
|            | ้านเดี่ยวหลังคาโค้ง |   ดีเว    |     |     |     | -2537 |
|   55-0-00  |                | ลลอปเมนท์ |     |     |     |       |
+------------+----------------+----------+-----+-----+-----+-------+
| 3.  โนเบิล  | -              |   บจ.    | 45  | 167 | 150 | 2537  |
|     นีโอ-ซิตี้ | บ้านเดี่ยวเชิงขยาย |   วิภาวิว  |     |     |     | -2541 |
|            |                |          | 222 | 362 | 430 |       |
|   31-0-07  | -              |          |     |     |     |       |
|            | อาคารชุดพักอาศัย  |          |     |     |     |       |
|            | (              |          |     |     |     |       |
|            | Groundominium) |          |     |     |     |       |
+------------+----------------+----------+-----+-----+-----+-------+
| 4.  เดอะ   | - บ้านเดี่ยว      |   บจ.ค   | 22  | 272 | 249 | 2537  |
|     โนเบิล  |                | อนติเนนตัล |     |     |     | -2541 |
|            |                |   ซิตี้     |     |     |     |       |
|   6-2-73   |                |          |     |     |     |       |
+------------+----------------+----------+-----+-----+-----+-------+
| 5.  โนเบิล  | -              |   บจ.    | 304 | 782 | 657 | 2537  |
|     เฮ้าส์   | อาคารชุดพักอาศัย, |   เวิร์ล   |     |     |     | -2542 |
|     พญาไท  | พื้นที่เพื่อการพาณิชย์ | ไทม์โฮลดิ้ง |     |     |     |       |
|            |                |          |     |     |     |       |
|   2-0-27   | และพื้นที่สำนักงาน  |          |     |     |     |       |
+------------+----------------+----------+-----+-----+-----+-------+
| 6.  โนเบิล  | -              |   บ      | 137 | 174 | 243 | 2539  |
|     ช้อยส์   | บ้านเดี่ยวและที่ดิน  | มจ.โนเบิล |     |     |     | -2541 |
|     ปิ่นเกล้า |                |   ดีเว    |     |     |     |       |
|            |                | ลลอปเมนท์ |     |     |     |       |
|   38-0-28  |                |          |     |     |     |       |
+------------+----------------+----------+-----+-----+-----+-------+
| 7.  โนเบิล  | -              |   บจ.    | 199 | 389 | 268 | 2539  |
|     ช้อยส์   | บ้านเดี่ยวและที่ดิน  |   วิภาวิว  |     |     |     | -2542 |
|     วิภาวดี  |                |          |     |     |     |       |
|            |                |          |     |     |     |       |
|   32-2-39  |                |          |     |     |     |       |
+------------+----------------+----------+-----+-----+-----+-------+
| 8.  โนเบิล  | -              |   บ      | 23  | 158 | 170 | 2538  |
|     เฮ้าส์   | อาคารชุดพักอาศัย  | มจ.โนเบิล |     |     |     | -2544 |
|     ร่วมฤดี  |                |   ดีเว    |     |     |     |       |
|            |                | ลลอปเมนท์ |     |     |     |       |
|   0-2-34   |                |          |     |     |     |       |
+------------+----------------+----------+-----+-----+-----+-------+
| 9.  โนเบิล  | -              |   บ      | 127 | 698 | 416 | 2544  |
|     ทารา   | บ้านเดี่ยวและที่ดิน  | มจ.โนเบิล |     |     |     | -2546 |
|     เอ     |                |   ดีเว    |     |     |     |       |
| กมัย-พระราม | -              | ลลอปเมนท์ |     |     |     |       |
|     9      |                |          |     |     |     |       |
|            |                |   บจ.    |     |     |     |       |
|    30-0-31 |                |   บ      |     |     |     |       |
|            |                | ้านสุขสบาย |     |     |     |       |
+------------+----------------+----------+-----+-----+-----+-------+

+------------+----------------+----------+-----+-----+-----+-------+
|   โครงการ  | ลักษณะโครงการ   | เจ้าขอ    | จำ  | มูล  | ต้น  | ระยะ  |
|            |                | งกรรมสิทธิ์ | นวน | ค่าโ | ทุนโ | เวลาก |
|   เนื้อที่     |                |          | ยูนิต | ครง | ครง | ่อสร้าง |
|   (        |                |          |     | การ | การ |       |
| ไร่-งาน-วา) |                |          |     |     |     |       |
|            |                |          |     | (ล  | (ล  |       |
|            |                |          |     | ้านบ | ้านบ |       |
|            |                |          |     | าท) | าท) |       |
+============+================+==========+=====+=====+=====+=======+
| 10. โนเบิล  | -              |   บ      | 125 | 673 | 513 | 2544  |
|     วานา   | บ้านเดี่ยวและที่ดิน  | มจ.โนเบิล |     |     |     | -2546 |
|     ปิ่นเกล้า |                |   ดีเว    |     |     |     |       |
|            |                | ลลอปเมนท์ |     |     |     |       |
|   42-0-90  |                |          |     |     |     |       |
+------------+----------------+----------+-----+-----+-----+-------+
| 11. โนเบิล  | - ที่ดินจัดสรร     |   บ      | 15  | 111 | 86  | 2546  |
|            |                | มจ.โนเบิล |     |     |     | -2546 |
| สาทร-ท่าพระ |                |   ดีเว    |     |     |     |       |
|            |                | ลลอปเมนท์ |     |     |     |       |
|   3-2-97   |                |          |     |     |     |       |
+------------+----------------+----------+-----+-----+-----+-------+
| 1          | -              |   บ      | 363 | 425 | 243 | 2545  |
| 2. เฟิสท์โฮม | ทาวน์เฮ้า        | มจ.โนเบิล |     |     |     | -2546 |
|            | ส์และอาคารพาณิชย์ |   ดีเว    |     |     |     |       |
|   18-0-45  |                | ลลอปเมนท์ |     |     |     |       |
+------------+----------------+----------+-----+-----+-----+-------+
| 13. โนเบิล  | - บ้านเดี่ยว      |   บ      | 98  |     | 622 | 2545  |
|            |                | มจ.โนเบิล |     | 844 |     | -2547 |
|    อนาวานา |                |   ดีเว    |     |     |     |       |
|     ปิ่นเกล้า |                | ลลอปเมนท์ |     |     |     |       |
|            |                |          |     |     |     |       |
|   42-1-67  |                |          |     |     |     |       |
+------------+----------------+----------+-----+-----+-----+-------+
| 14. โนเบิล  | - บ้านเดี่ยว      |   บ      | 166 | 1,  | 637 | 2544  |
|     วานา   |                | มจ.โนเบิล |     | 075 |     | -2548 |
|     วัชรพล  |                |   ดีเว    |     |     |     |       |
|            |                | ลลอปเมนท์ |     |     |     |       |
|   52-2-04  |                |          |     |     |     |       |
+------------+----------------+----------+-----+-----+-----+-------+
| 15. โนเบิล  | -              |   บ      | 229 | 1,  | 812 | 2546  |
|     ออรา   | อาคารชุดพักอาศัย  | มจ.โนเบิล |     | 533 |     | -2548 |
|     คอนโด  |                |   ดีเว    |     |     |     |       |
|            |                | ลลอปเมนท์ |     |     |     |       |
|   3-0-97   |                |          |     |     |     |       |
+------------+----------------+----------+-----+-----+-----+-------+
| 16. โนเบิล  | -              |   บ      | 220 | 718 | 403 | 2547  |
|     ไลท์    | อาคารชุดพักอาศัย  | มจ.โนเบิล |     |     |     | -2549 |
|            |                |   ดีเว    |     |     |     |       |
|   1-1-61   |                | ลลอปเมนท์ |     |     |     |       |
+------------+----------------+----------+-----+-----+-----+-------+
| 17. โนเบิล  | - บ้านเดี่ยว      |   บ      | 102 | 973 | 635 | 2545  |
|     ทารา   |                | มจ.โนเบิล |     |     |     | -2547 |
|            |                |   ดีเว    |     |     |     |       |
|  งามวงศ์วาน |                | ลลอปเมนท์ |     |     |     |       |
|            |                |          |     |     |     |       |
|   35-1-18  |                |          |     |     |     |       |
+------------+----------------+----------+-----+-----+-----+-------+
| 18. โนเบิล  | - บ้านเดี่ยว      |   บจ.    | 86  | 785 | 609 | 2547  |
|     ทารา   |                |   บ      |     |     |     | -2549 |
|            |                | ้านสุขสบาย |     |     |     |       |
|  งามวงศ์วาน |                |          |     |     |     |       |
|     2      |                |          |     |     |     |       |
|            |                |          |     |     |     |       |
|   32-0-23  |                |          |     |     |     |       |
+------------+----------------+----------+-----+-----+-----+-------+
| 19. โนเบิล  | -              | บ        | 79  | 394 | 244 | 2549  |
|            | อาคารชุดพักอาศัย  | มจ.โนเบิล |     |     |     | -2550 |
|   แอมเบียนส์ |                | ดีเว      |     |     |     |       |
|     สารสิน  |                | ลลอปเมนท์ |     |     |     |       |
|            |                |          |     |     |     |       |
|   1-0-05   |                |          |     |     |     |       |
+------------+----------------+----------+-----+-----+-----+-------+
| 20. โนเบิล  | - บ้านเดี่ยว      |   บ      |     |     |     |       |
|     จีโอ    |                | มจ.โนเบิล | 382 |  2, |  1, |  2545 |
|     วัชรพล  |                |   ดีเว    |     | 008 | 149 | -2550 |
|            |                | ลลอปเมนท์ |     |     |     |       |
|   72-1-26  |                |          |     |     |     |       |
+------------+----------------+----------+-----+-----+-----+-------+
| 21. โนเบิล  | -              | บ        | 39  | 299 | 193 | 2547  |
|     ซีโรไนน์ | อาคารชุดพักอาศัย  | มจ.โนเบิล |     |     |     | -2548 |
|            |                | ดีเว      |     |     |     |       |
|   0-3-05   |                | ลลอปเมนท์ |     |     |     |       |
+------------+----------------+----------+-----+-----+-----+-------+
| 22. โนเบิล  | - บ้านเดี่ยว      |   บ      |     |     |     |       |
|     ทารา   |                | มจ.โนเบิล |  60 | 938 | 569 |  2546 |
|            |                |   ดีเว    |     |     |     | -2548 |
|    พัฒนาการ |                | ลลอปเมนท์ |     |     |     |       |
|            |                |          |     |     |     |       |
|   31-1-91  |                |          |     |     |     |       |
+------------+----------------+----------+-----+-----+-----+-------+

หมายเหตุ - โครงการในอดีตคือโครงการที่มีการขายและโอนกรรมสิทธิ์เกินกว่าร้อยละ 90
ของมูลค่าโครงการ

- ไม่รวมที่ดินพร้อมสิ่งปลูกสร้างจำนวน 83 ยูนิต มูลค่า 151 ล้านบาท ที่บริษัทฯ
ขายหมดแล้วและเป็นการขายตามสภาพโดยไม่มีการพัฒนา

รายละเอียดโครงการอสังหาริมทรัพย์เพื่อขายที่ดำเนินการอยู่ในปัจจุบัน ณ 31 ธันวาคม 2552

1)  โครงการโนเบิล จีโอ พระราม 5

  โนเบิล จีโอ บ้านที่ถูกออกแบบโดยลดทอนสิ่งที่ไม่จำเป็นเพื่อเพิ่มเนื้อที่ใช้สอย บนแนวคิด
  Planning & Function สามารถจัดวางเฟอร์นิเจอร์ได้อย่างอิสระ
  และด้วยหลักการออกแบบภายในบ้านแบบ Box shape ทำให้ได้พื้นที่โล่งที่สุด
  ตัดผนังกั้นระหว่างห้องที่ใช้ร่วมกันออก จึงได้ห้องนั่งเล่น และห้องนอนที่กว้างเพิ่มขึ้น
  สำหรับภายนอกบ้าน ด้วยแปลนบ้านถูกออกแบบล้อมรอบด้วยธรรมชาติ
  ให้ทุกทิศทางมีมุมเปิดเพื่อให้ผู้อยู่อาศัยได้ชื่นชมกับบรรยากาศของสวนสวยภายนอกบ้าน
  ไม่ว่าจะอยู่มุมไหนแม้ยามนั่งทำงานหรือพักผ่อนภายในบ้าน ไม่เว้นแม้แต่ในห้องน้ำ
  ก็สามารถมองเห็นสวนได้เช่นกัน

  ที่ดิน โฉนดรวม 51-2-96 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนนครอินทร์-กาญจนาภิเษก ตำบลบางขุนกอง

  อำเภอบางกรวย จังหวัดนนทบุรี

  ลักษณะโครงการ บ้านเดี่ยวและที่ดิน 141 ยูนิต พื้นที่ใช้สอยตั้งแต่ 175-441

  ตารางเมตรบนเนื้อที่ 55 ตารางวาขึ้นไป

  มูลค่าโครงการที่ขาย 936 ล้านบาท

  ราคาขาย ราคาเฉลี่ยยูนิตละ 6.5 ล้านบาท

  เริ่มเปิดขายอย่างเป็นทางการ กุมภาพันธ์ 2547

2)  โครงการโนเบิล รีมิกซ์

  โครงการคอนโดมิเนียมสูง 33 ชั้น ตั้งอยู่ปากซอยสุขุมวิท 36 ติดกับสถานีรถไฟฟ้าทองหล่อ
  สะดวกต่อการเดินทางด้วยทางเดินที่เชื่อมต่อกับสถานีรถไฟฟ้า ครบครันด้วยสิ่งอำนวยความสะดวก
  เหมาะต่อการใช้ชีวิตในแบบ Modern Style มีขนาดตั้งแต่ 1 ห้องนอนถึง 3 ห้องนอน

  ที่ดิน โฉนดรวม 5-0-02 ไร่

  กรรมสิทธิ์ บริษัท คอนติเนนตัลซิตี้ จำกัด

  ที่ตั้ง ถนนสุขุมวิท 36 แขวงคลองตัน เขตคลองเตย กรุงเทพฯ

  ลักษณะโครงการ อาคารชุดพักอาศัย 504 ยูนิต

  พื้นที่ใช้สอย ตั้งแต่ 37–620 ตารางเมตร

  มูลค่าโครงการที่ขาย 2,384 ล้านบาท

  ราคาขาย ราคาเฉลี่ยยูนิตละ 4.7 ล้านบาท

  เริ่มเปิดขายอย่างเป็นทางการ พฤษภาคม 2549

3)  โครงการโนเบิล โซโล

  คอนโดมิเนียมในซอยทองหล่อที่เหมาะต่อการใช้ชีวิตที่อิสระ
  หลุดจากกฏเกณฑ์และความวุ่นวายจากงานและสิ่งแวดล้อมภายนอก ด้วยการเพิ่มช่องว่างให้แก่ชีวิต
  กับคอนโดดีไซน์ที่มีพื้นที่เพียงพอให้สร้างกฏขึ้นใช้เอง
  และสามารถออกไปแสวงหาแรงบันดาลใจใหม่ ๆ จากซอยทองหล่อเข้ามาเติมพื้นที่ให้เต็มชีวิตได้
  มีขนาดตั้งแต่ 1 ห้องนอนถึง 3 ห้องนอน

  ที่ดิน โฉนดรวม 3-1-55 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนสุขุมวิท 55 (ทองหล่อ) แขวงคลองตันเหนือ เขตวัฒนา กรุงเทพฯ

  ลักษณะโครงการ อาคารชุดพักอาศัยและพื้นที่เพื่อการพาณิชย์ 414 ยูนิต

  พื้นที่ใช้สอย ตั้งแต่ 33–122 ตารางเมตร

  มูลค่าโครงการที่ขาย 1,837 ล้านบาท

  ราคาขาย ราคาเฉลี่ยยูนิตละ 4.4 ล้านบาท

  เริ่มเปิดขายอย่างเป็นทางการ สิงหาคม 2549

4)  โครงการโนเบิล รีเฟลกซ์

  คอนโดมิเนียมตั้งอยู่ปากซอยอารีย์ ห่างจากสถานีรถไฟฟ้าเพียง 200 เมตร สูง 20 ชั้น
  ออกแบบด้วยสถาปัตยกรรมที่ให้ความรู้สึกเรียบ เท่
  ด้วยการออกแบบสีของอาคารภายนอกให้มีลักษณะเฉพาะตัว และการออกแบบภายในภายใต้แนวคิด
  A Pad for Metropolitan ที่ทุกตารางนิ้วของพื้นที่ก่อให้เกิดประโยชน์ใช้สอยสูงสุด
  และลงตัวต่อการเป็นพื้นที่พักผ่อนที่สมบูรณ์แบบ มีขนาดตั้งแต่ 1 ห้องนอนและ 2 ห้องนอน

  ที่ดิน โฉนดรวม 1-2-40 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ซอยพหลโยธิน 7 ถนนพหลโยธิน แขวงสามเสนใน เขตพญาไท กรุงเทพฯ

  ลักษณะโครงการ อาคารชุดพักอาศัย 205 ยูนิต

  พื้นที่ใช้สอย ตั้งแต่ 39–86 ตารางเมตร

  มูลค่าโครงการที่ขาย 883 ล้านบาท

  ราคาขาย ราคาเฉลี่ยยูนิตละ 4.3 ล้านบาท

  เริ่มเปิดขายอย่างเป็นทางการ สิงหาคม 2550

5)  โครงการโนเบิล รีวีล

  คอนโดมิเนียมสูง 27 ชั้นเหมาะสำหรับการใช้ชีวิตในใจกลางเมือง ด้วย Concept
  “ช่วยลดภาวะโลกร้อน ใช้รถให้น้อยลง” ด้วยทำเลที่ตั้งในซอยเอกมัยใกล้สุขุมวิทและทองหล่อ
  ห่างจากสถานีรถไฟฟ้าเอกมัยเพียง 200 เมตร มีขนาดตั้งแต่ 1 ห้องนอนและ 2 ห้องนอน

  ที่ดิน โฉนดรวม 2-0-31 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ซอยเอกมัย แขวงคลองตันเหนือ เขตวัฒนา กรุงเทพฯ

  ลักษณะโครงการ อาคารชุดพักอาศัย 273 ยูนิต

  พื้นที่ใช้สอย ตั้งแต่ 31–117 ตารางเมตร

  มูลค่าโครงการที่ขาย 1,360 ล้านบาท

  ราคาขาย ราคาเฉลี่ยยูนิตละ 5.0 ล้านบาท

  เริ่มเปิดขายอย่างเป็นทางการ มีนาคม 2551

6)  โครงการโนเบิล เรสซิเดนส์

  โครงการที่ดินเปล่า 70 แปลงริมถนนพัฒนาการ พื้นที่สวยที่สุดแห่งหนึ่งใจกลางกรุงเทพมหานคร
  เพื่อให้ลูกค้าสามารถสร้างทุกสิ่งได้ด้วยตนเองด้วยเนื้อที่ดินเริ่มต้น 99 ตารางวา
  ระบบไฟฟ้าใต้ดินทั้งโครงการ พร้อมคลับเฮ้าส์ขนาดใหญ่

  ที่ดิน โฉนดรวม 38-2-61 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนพัฒนาการ แขวงสวนหลวง เขตสวนหลวง กรุงเทพฯ

  ลักษณะโครงการ ที่ดินเปล่าบนเนื้อที่ตั้งแต่ 99 ตารางวาขึ้นไป

  มูลค่าโครงการที่ขาย 1,102 ล้านบาท

  ราคาขาย ตารางวาละ 95,000-125,000 บาท

  เริ่มเปิดขายอย่างเป็นทางการ สิงหาคม 2551

7)  โครงการโนเบิลคิวบ์

  โครงการทาวน์เฮ้าส์ใจกลางเมืองอีกหนึ่งโครงการที่เพิ่มพื้นที่ส่วนตัวให้กว้างขึ้นด้วยการดีไซน์ที่ขยายมุมมองสายตาด้วยกระจกกว้าง
  แยกแบ่งพื้นที่ใช้สอยเป็นสัดส่วนตาม Life Style โดยไม่ยึดติดปิดกั้นแค่ห้องสี่เหลี่ยม
  โครงการตั้งอยู่ใจกลางเส้นทางธุรกิจเพียง 3 กม.
  จากซอยทองหล่อติดถนนใหญ่ระหว่างพัฒนาการซอย 24-26 และเพียง 2 นาทีจาก Airport
  Link Sky Train สถานีรามคำแหง ด้วยราคาเริ่มต้นเพียง 4.5 ล้าน บาท

  ที่ดิน โฉนดรวม 46-2-91 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนพัฒนาการ แขวงสวนหลวง เขตสวนหลวง กรุงเทพฯ

  ลักษณะโครงการ ทาวน์เฮ้าส์ 389 ยูนิต พื้นที่ใช้สอย ตั้งแต่ 154-381 ตารางเมตร
  บนเนื้อที่ตั้งแต่ 18 ตารางวาขึ้นไป

  มูลค่าโครงการที่ขาย 2,410 ล้านบาท

  ราคาขาย ราคาเฉลี่ยยูนิตละ 6.2 ล้านบาท

  เริ่มเปิดขายอย่างเป็นทางการ มีนาคม 2552

8)  โครงการโนเบิล รีฟอร์ม

  คอนโดมิเนียมตั้งอยู่ปากซอยอารีย์ติดถนนพหลโยธิน ย่านธุรกิจใจกลางกรุงเทพมหานคร
  ติดสถานีรถไฟฟ้าด้วยระยะทางเพียง 30 เมตร อาคารสูง 22 ชั้น
  ด้วยเอกลักษณ์เฉพาะตัวของแบบอาคารซึ่งออกแบบด้วยสถาปัตยกรรมที่มุ่งเน้นประโยชน์สูงสุด
  สอดคล้องต่อความยืดหยุ่นในการใช้ชีวิต พร้อมห้องออกกำลังกายและสระว่ายน้ำ มีขนาดตั้งแต่ 1
  ห้องนอนและ 2 ห้องนอน

  ที่ดิน โฉนดรวม 1-1-82 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนพหลโยธิน แขวงสามเสนใน เขตพญาไท กรุงเทพฯ

  ลักษณะโครงการ อาคารชุดพักอาศัยและพื้นที่เพื่อการพาณิชย์194 ยูนิต

  พื้นที่ใช้สอย ตั้งแต่ 32–107 ตารางเมตร

  มูลค่าโครงการที่ขาย 1,049 ล้านบาท

  ราคาขาย ราคาเฉลี่ยยูนิตละ 5.4 ล้านบาท

  เริ่มเปิดขายอย่างเป็นทางการ มีนาคม 2552

9)  โครงการโนเบิล รีไฟน์

  อีกหนึ่งโครงการคอนโดมิเนียมตั้งอยู่ต้นซอยสุขุมวิท 26 เพียง 180
  เมตรจากสถานีรถไฟฟ้าพร้อมพงษ์ ด้วยความสูง 25 ชั้น
  ตำแหน่งอาคารลึกเข้ามาจากทางเข้าเพื่อความสงบและเป็นส่วนตัว
  พร้อมต้นไม้ตลอดแนวความยาวของทางเข้า ให้อารมณ์คอนโดมิเนียมใจกลางสุขุมวิทที่โล่งสบาย
  และเพื่อให้เข้ากับธรรมชาติอาคารได้ออกแบบเป็นสีเอิร์ธโทนรูปตัว L เพื่อการแบ่งปันทัศนียภาพ
  โดยมีขนาดตั้งแต่ 1 ห้องนอนและ 2 ห้องนอน

  ที่ดิน โฉนดรวม 1-2-88 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ซอยสุขุมวิท 26 แขวงคลองตัน เขตคลองเตย กรุงเทพฯ

  ลักษณะโครงการ อาคารชุดพักอาศัย 243 ยูนิต

  พื้นที่ใช้สอย ตั้งแต่ 32–71 ตารางเมตร

  มูลค่าโครงการที่ขาย 1,298 ล้านบาท

  ราคาขาย ราคาเฉลี่ยยูนิตละ 5.3 ล้านบาท

  เริ่มเปิดขายอย่างเป็นทางการ กันยายน 2552

1.  การตลาดและภาวะการแข่งขัน

    1.  นโยบายการตลาดและกลยุทธ์ในการแข่งขัน

-   กลยุทธ์ในการแข่งขัน

  บริษัทฯ มีเป้าหมายขององค์กร (Corporate Mission)
  ที่กำหนดไว้เพื่อเป็นแนวทางในการดำเนินงาน โดย บริษัทฯจะเป็นผู้บุกเบิกและเป็นผู้นำ
  ในการออกแบบ และ สร้างสรรค์โครงการ และการบริการของบริษัท ซึ่งเป็นนวัตกรรม
  (Product Innovation Leader) ในการเสนอที่อยู่อาศัยที่มีคุณค่า และคุณภาพสูง
  และสร้างเอกลักษณ์เฉพาะตัวให้กับผู้อยู่อาศัย

  เพื่อให้บริษัทฯ ได้บรรลุถึงเป้าหมายองค์กรที่ได้กำหนดไว้ บริษัทฯ
  จึงกำหนดแนวนโยบายด้านกลยุทธ์ (Corporate Strategy) ออกเป็น 4 ประการหลัก คือ

1.  นโยบายการเป็นผู้นำทางด้านผลิตภัณฑ์

  จากการวิเคราะห์ด้านกลยุทธ์
  พบว่าผู้ประกอบการในธุรกิจพัฒนาอสังหาริมทรัพย์ต่างนำเสนอรูปแบบที่อยู่อาศัยที่มิได้มีความแตกต่างกัน
  (Low Product Differentiation)
  การเลือกซื้อของผู้บริโภคจึงเป็นการเปรียบเทียบเพียงคุณภาพ และความเชื่อถือในตัวบริษัทฯ
  กับราคาที่สามารถบริโภคได้
  ความต้องการหลายอย่างของผู้บริโภคจึงถูกจำกัดอยู่ภายใต้กรอบที่ผู้ประกอบการได้กำหนดขึ้น
  ผู้บริโภคจึงไม่สามารถได้สินค้าที่ตรงตามความต้องการของตน
  หรือสร้างสรรค์เอกลักษณ์ที่เป็นความรู้สึกเฉพาะตนได้

  ด้วยแนวคิดดังกล่าว บริษัทฯ จึงวางกลยุทธ์ในการแข่งขันโดยพิจารณาถึงความต้องการของลูกค้า
  และด้วยนโยบายการเป็นผู้นำในการสร้างสรรค์ที่อยู่อาศัยที่มีรูปแบบแตกต่างอย่างทันสมัย
  ซึ่งแตกต่างจากตลาดทั่วไป โดยผสมผสานระหว่างเทคโนโลยีกับแนวคิดการออกแบบ
  โครงการต่างๆ ของบริษัทฯ ไม่ว่าจะเป็นโครงการแนวราบหรือตึกสูง
  จึงมีความเป็นเอกลักษณ์เฉพาะตัว และสามารถตอบสนองความต้องการของลูกค้าได้ทั้งในเรื่อง
  คุณภาพ รูปแบบ และสภาพแวดล้อม ตลอดจนภาพลักษณ์ของโครงการได้เป็นอย่างดี

  บริษัทฯ ได้พัฒนารูปแบบของการอยู่อาศัยที่แตกต่างมาโดยตลอดระยะเวลาที่ผ่านมาไม่ว่าจะเป็น
  “คอนโดเฮ้าส์” คอนโดมิเนียมเชิงราบแห่งแรกในประเทศไทย “บ้านเดี่ยวหลังคาโค้ง” หรือ
  “บ้านเดี่ยวเชิงขยาย” บ้านที่เตรียมความพร้อมเพื่อขยายความสุขได้ในอนาคต
  นอกจากนี้ยังได้พัฒนาโครงการบ้านเดี่ยวด้วยบ้าน 3 แบบ 3 แนวคิด ทั้งโนเบิล ทารา, โนเบิล
  วานา และ โนเบิล จีโอ
  เพื่อเสนอเป็นทางเลือกและตอบสนองให้แก่ลูกค้าที่ต้องการเอกลักษณ์เฉพาะตัว
  โครงการคอนโดมิเนียมที่ต่างทั้งแนวคิด รูปแบบและดีไซน์
  จะเหมือนกันอยู่เพียงศักยภาพของที่ดินบนทำเลต่างกัน เช่น ทองหล่อถนนของวิถีชีวิตที่ทันสมัย
  ถนนพหลโยธินใกล้สถานีรถไฟฟ้าอารีย์ ร่วมฤดีซอยแห่งความเรียบหรู
  สารสินสวนสาธารณะใหญ่ใจกลางเมือง และสุขุมวิทถนนสายหลักของกรุงเทพ
  โครงการที่ดินเปล่าในแนวคิด “ปลูกสังคม ที่แตกต่าง ตามใจ”
  อีกหนึ่งโครงการคุณภาพบนพื้นที่ที่สวยที่สุดแห่งหนึ่งใจกลางมหานครกรุงเทพ ริมถนนพัฒนาการ
  นอกจากนี้ในปี 2552 บริษัทได้เปิดตัวโครงการทาวน์เฮ้าส์ภายใต้แนวคิดใช้ชีวิตให้แตกต่าง
  เพิ่มพื้นที่ส่วนตัวให้กว้างขึ้น ดีไซน์ขยายขีดจำกัด
  โดยเป็นทาวน์เฮ้าส์ที่ให้ความรู้สึกเหมือนบ้านเดี่ยวเนื่องจากไม่ใช้ผนังร่วมกัน
  ในราคาใกล้เคียงคอนโดมิเนียม บนเส้นทางธุรกิจเพียง 3 กิโลเมตรจากทองหล่อ

  ด้วยการตกแต่งภายในตามดีไซน์แบบ Noble ซึ่งเป็นที่ชื่นชอบและยอมรับอย่างมากในกลุ่มลูกค้า
  บริษัทฯ จึงพัฒนาเหนือผู้ประกอบการอื่นไปอีกขั้นด้วยการนำเสนอบ้าน Noble Instant
  บ้านพร้อมอยู่รวมตกแต่งภายในที่ลูกค้าสามารถสัมผัสบรรยากาศของบ้านจริงด้วยการตกแต่งภายในอย่างสมบูรณ์
  ภายใต้แนวคิด Noble Instant “เหลือแค่คิด จะใช้ชีวิตอย่างไร”
  ลูกค้าไม่ต้องกังวลและเสียเวลากับการตกแต่งภายในอีกต่อไป

2.  นโยบายด้านการกำหนดราคา

  การกำหนดราคาขายของโครงการต่าง ๆ
  บริษัทฯจะรวมอุปกรณ์และการตกแต่งภายในขั้นพื้นฐานไว้ในราคาขาย
  เพื่อให้สถาบันการเงินอนุมัติวงเงินสินเชื่อโดยรวมอุปกรณ์และการตกแต่งเหล่านั้นพร้อมไปกับตัวบ้านทำให้ลูกค้าประหยัดทั้งเวลาและค่าใช้จ่ายในการตกแต่งภายใน

3.  นโยบายการให้บริการอย่างครบวงจร

  บริษัทฯ ปลูกฝังและตั้งเป้าหมายให้พนักงานทุกคนในองค์กรเข้าใจว่า
  การที่ลูกค้าตัดสินใจซื้อบ้านกับทางบริษัทฯ
  ไม่ได้หมายความว่าจะเป็นจุดจบของความสัมพันธ์ระหว่างบริษัทฯ กับลูกค้า
  หากแต่เป็นจุดเริ่มต้นของความสัมพันธ์ บริษัทฯ
  จึงได้ริเริ่มการบริการคุณภาพที่หลากหลายเริ่มตั้งแต่ระหว่างการสร้างบ้านจนหลังการส่งมอบบ้าน
  ดังนี้

-   การบริการเลือกวัสดุ และอุปกรณ์ต่างๆ และการควบคุมคุณภาพงานก่อสร้างภายในตัวบ้าน
    ตัวแทนของบริษัทฯ จะเป็นผู้แนะนำและให้คำปรึกษาถึงประเภทของวัสดุต่าง ๆ ที่บริษัทฯ
    ได้นำเสนอให้เลือก และคอยควบคุมผลงานการก่อสร้างให้ได้เป็นไปตามมาตรฐานที่บริษัทฯ
    ได้กำหนดไว้

-   ให้บริการติดต่อและประสานงานกับสถาบันการเงิน
    สำหรับลูกค้าที่ต้องการสินเชื่อเพื่อซื้อบ้านในโครงการ บริษัทฯ ติดต่อกับสถาบันการเงินหลายๆ
    แห่ง
    เพื่อให้ลูกค้าได้เปรียบเทียบข้อเสนอและเลือกขอสินเชื่อจากสถาบันการเงินที่ลูกค้าพอใจที่สุด
    และบริษัทฯ
    ยังได้จัดหน่วยงานประสานงานกับทางสถาบันการเงินเพื่ออำนวยความสะดวกให้แก่ลูกค้าในการติดต่อขอสินเชื่อให้เป็นไปอย่างราบรื่นอีกด้วย

-   บริการซ่อมแซมและบำรุงรักษาบ้าน
    บ้านที่ส่งมอบให้แก่ลูกค้านอกจากจะได้รับการตรวจคุณภาพบ้านตามมาตรฐานที่บริษัทฯ
    กำหนดแล้ว ลูกค้าจะได้รับการบริการตรวจซ่อมแซมและบำรุงรักษาภายในระยะเวลาที่บริษัทฯ
    กำหนดอีกด้วย

-   บริการพิเศษ “One Stop Service” ในปีที่ผ่านมาบริษัทฯ เปิดตัวโครงการที่ดินเปล่าขึ้น
    เพื่อให้ลูกค้าสามารถออกแบบ สร้างสรรค์บ้านได้ตรงตามความต้องการ ซึ่งบริษัทฯ
    ได้ให้บริการในเรื่องการแนะนำและประสานงานการออกแบบบ้าน
    รวมไปถึงการบริการแนะนำและประสานกับผู้รับเหมา ผู้ควบคุมงานก่อสร้าง
    จนถึงเรื่องการขออนุญาตปลูกสร้างบ้าน เพื่อเป็นการอำนวยความสะดวกให้แก่ลูกค้า

    1.  นโยบายการตอบแทนลูกค้าและสังคม

  ตลอดปี 2552 บริษัทฯ
  ยังคงดำเนินนโยบายตอบแทนลูกค้าและสังคมโดยจัดกิจกรรมสร้างสรรค์ผ่านเวบไซด์ภายใต้ชื่อ
  “Noble ID” โดยในปีที่ผ่านมา Noble ID ได้จัดกิจกรรม และส่งเรื่องราวดีๆ
  ตอบแทนลูกค้ามากมาย เช่น กิจกรรมประกวดการปลูกต้นไม้ชิงรางวัล จัดคอนเสิร์ต Groove
  Rider โดยให้สมาชิกนำหนังสือเก่ามาบริจาคเพื่อสร้างห้องสมุด กิจกรรม "B&W Photography
  Workshops"
  นำสมาชิกไปเรียนรู้และลงมือปฏิบัติกับเทคนิคขั้นตอนการสร้างสรรค์รูปถ่ายขาว-ดำโดยอาจารย์ชื่อดัง
  การจัดมินิคอนเสริต์ของศิลปินชื่อดัง และส่งท้ายปีด้วยกิจกรรม “Pick and Shoot”
  เพื่อชิงรางวัลของตกแต่งบ้านจากดีไซน์เนอร์ชื่อดัง โดยท่านที่สนใจสามารถเข้าร่วม community
  กับบริษัทฯ ได้โดยผ่าน Website www.nobleid.com

-   กลุ่มลูกค้าเป้าหมาย

  ลูกค้าเป้าหมายของบริษัทฯ คือ ผู้มีความต้องการที่อยู่อาศัยที่มีสไตล์
  และมีเอกลักษณ์สะท้อนถึงความเป็นตัวของตัวเอง ที่ต้องการที่อยู่อาศัยในเขตกรุงเทพและปริมณฑล
  มีระดับรายได้ปานกลางถึงระดับรายได้สูงตั้งแต่ 60,000 บาทต่อเดือนขึ้นไป

  ด้วยคำนึงถึงความต้องการของลูกค้า และสถานการณ์ที่เปลี่ยนแปลงไป
  บริษัทฯได้ขยายฐานไปสู่กลุ่มลูกค้าครอบครัวขนาดเล็กที่ต้องการที่พักอาศัยในเขตกรุงเทพชั้นใน
  ที่เน้นการเดินทางสะดวกและใกล้แหล่งอำนวยความสะดวกต่างๆ
  ด้วยโครงการคอนโดมิเนียมใจกลางเมือง
  ซึ่งเหมาะสำหรับกลุ่มลูกค้าที่มีรายได้ปานกลางเฉลี่ยประมาณ 30,000 บาทต่อเดือนขึ้นไป

-   การจำหน่าย และช่องทางการจัดจำหน่าย

  นอกจากการจัดจำหน่ายที่สำนักงานขาย โดยการสร้างและตกแต่งบ้านตัวอย่าง
  เพื่อให้ลูกค้าได้เห็นถึงบ้านที่ตนกำลังจะตัดสินใจซื้อ
  เพื่อให้ลูกค้าได้รู้จักโครงการของบริษัทฯอย่างแพร่หลาย
  บริษัทฯยังใช้สื่อประชาสัมพันธ์ที่มีประสิทธิภาพสูงในการเข้าถึงลูกค้า ได้แก่ โฆษณาทางโทรทัศน์
  วิทยุ หนังสือพิมพ์ และนิตยสาร นอกจากนี้บริษัทยังใช้สื่อที่มีค่าใช้จ่ายต่ำ
  แต่ก่อให้เกิดผลด้านการขายได้เป็นอย่างดีไม่ว่าจะเป็น Direct Mail, สื่อผ่านทางระบบ
  Internet หรือการส่งข้อมูลผ่านโทรศัพท์มือถือ SMS, MMS
  โดยลูกค้าสามารถค้นหาข้อมูลโครงการของบริษัทฯ รวมทั้งข้อเสนอพิเศษในแต่ละโครงการ
  ข้อมูลเกี่ยวกับบริษัทฯ หรือข่าวสารต่างๆ ได้ที่ Website ของบริษัทฯ www.noblehome.com
  หรือทางโทรศัพท์ 0-2251-9955 เบอร์เดียว ลูกค้าสามารถขอรับข้อมูลได้ทุกโครงการ

1.  ภาวะอุตสาหกรรมและการแข่งขัน

  ในปี 2552 ธุรกิจอสังหาริมทรัพย์ยังคงได้รับผลกระทบจากวิกฤติเศรษฐกิจถดถอยทั่วโลก
  และปัญหาทางการเมืองในประเทศ
  อย่างไรก็ดีภาครัฐบาลได้พยายามส่งเสริมและสนับสนุนโครงการและนโยบายต่างๆ
  เพื่อบรรเทาการชะลอตัวของธุรกิจ ทั้งมาตรการลดอัตราภาษี และค่าธรรมเนียม
  รวมถึงการลดอัตราดอกเบี้ย เพื่อกระตุ้นและเพิ่มกำลังซื้อของผู้บริโภค นอกจากนี้ในปี 2552
  รัฐบาลยังได้จัดทำ “แผนปฏิบัติการไทยเข้มแข็ง 2555” ขึ้น
  ซึ่งเป็นโครงการลงทุนภายใต้แผนฟื้นฟูเศรษฐกิจ (ปี 2553 – 2555)
  เพื่อช่วยกระตุ้นเศรษฐกิจและเพิ่มการจ้างงานอย่างต่อเนื่องผ่านการลงทุนของภาครัฐควบคู่กับการสร้างขีดความสามารถในการแข่งขันในระยะยาว
  มูลค่าโครงการรวม 8 แสนล้านบาท
  โดยส่วนหนึ่งของโครงการมอบหมายให้สถาบันการเงินของรัฐช่วยเหลือภาคธุรกิจที่อยู่อาศัย
  อีกทั้งการลงทุนภาครัฐผ่านโครงการไทยเข้มแข็ง
  ยังคาดว่าจะเป็นแรงขับเคลื่อนสำคัญของการก่อสร้างโดยรวม เช่น
  โครงการก่อสร้างและปรับปรุงที่พักข้าราชการ โครงการจัดหาหรือพัฒนาสถานกีฬา
  โครงการพัฒนาทางหลวง และโครงการถนนไร้ฝุ่น
  ซึ่งส่งผลดีต่อผู้ประกอบการรายย่อยและผู้บริโภค
  จนกว่าระบบเศรษฐกิจจะมีการฟื้นตัวอย่างมีเสถียรภาพ

  ภายใต้แผนกระตุ้นเศรษฐกิจของภาครัฐคาดว่าจะส่งผลให้มีการลงทุน และการจ้างงาน ซึ่งในปี
  2553 ภาคธุรกิจอสังหาริมทรัพย์เป็นภาคธุรกิจที่คาดว่าจะมีแนวโน้มขยายตัวได้ค่อนข้างดี

ตารางที่ 1 : จำนวนที่อยู่อาศัยสร้างเสร็จในเขตกรุงเทพมหานครและปริมณฑล

  ---------------------------- -------- -------- -------- -------- --------- -------- ---------
                               2546     2547     2548     2549     2550      2551     2552

  สร้างโดยผู้ประกอบการ                                                                   

  บ้านเดี่ยว บ้านแฝด ทาวน์เฮ้าส์      30,088   40,752   35,935   32,201   32,757    27,513   23,486
  และอาคารพาณิชย์                                                                       

  อาคารชุด                      7,399    7,689    9,229    17,461   17,012    31,535   46,452

  เปลี่ยนแปลงจากปีก่อนเพิ่มขึ้น (ลดลง) 44.6%    3.9%     20.0%    89.2%    -2.6%     85.4%    47.3%

  รวมสร้างโดยผู้ประกอบการ         37,487   48,441   45,164   49,662   49,769    59,048   69,938

  เปลี่ยนแปลงจากปีก่อนเพิ่มขึ้น (ลดลง) 92.3%    29.2%    (6.8)%   10.0%    0.2%      18.6%    18.4%

  สร้างเอง                      18,598   19,859   25,244   28,949   25,341    24,017   21,033

  เปลี่ยนแปลงจากปีก่อนเพิ่มขึ้น (ลดลง) 5.1%     6.8%     27.1%    14.7%    (12.5)%   (5.2)%   (12.4)%

  รวมที่อยู่อาศัยที่จดทะเบียนเพิ่มขึ้น     56,085   68,300   70,408   78,611   75,110    83,065   90,971

  เปลี่ยนแปลงจากปีก่อนเพิ่มขึ้น (ลดลง) 50.8 %   21.8%    3.1%     11.7%    (4.5)%    10.6%    9.5%
  ---------------------------- -------- -------- -------- -------- --------- -------- ---------

ที่มา : ศูนย์ข้อมูลอสังหาริมทรัพย์

  จากราคาน้ำมันที่ปรับตัวสูงขึ้นและความผันผวนของราคา
  ประกอบกับความไม่ชัดเจนของระบบขนส่งมวลชนและการก่อสร้างสาธารณูปโภคต่างๆ,
  การแก้ปัญหาการจราจรโดยการก่อสร้างสะพานข้ามถนนสายหลักไม่มีการวางแผนอย่างเป็นระบบ
  อีกทั้งการปิดซ่อมแซมสะพานข้ามแยกทั่วกรุงเทพ นำไปสู่ปัญหาการจราจรอย่างหลีกเลี่ยงไม่ได้
  ส่งผลให้ผู้บริโภคสนใจกับปัญหาการเดินทางมากขึ้น
  ซึ่งที่อยู่อาศัยประเภทอาคารชุดตามแนวรถไฟฟ้าจึงเป็นทางเลือกสำหรับผู้บริโภค
  ซึ่งที่ผ่านมามีการสร้างอาคารชุดจำนวนมากเพื่อตอบสนองความต้องการของผู้บริโภค
  จากข้อมูลจำนวนที่อยู่อาศัยสร้างเสร็จในเขตกรุงเทพมหานคร และปริมณฑล (ตารางที่ 1) ในปี
  2552 แสดงให้เห็นว่าจำนวนที่อยู่อาศัยสร้างเสร็จเพิ่มขึ้นจากปีก่อนสูงถึงร้อยละ 9.5
  โดยที่อยู่อาศัยสร้างเสร็จที่เพิ่มขึ้นนั้น เกิดจากที่อยู่อาศัยประเภทอาคารชุดซึ่งเพิ่มขึ้นสูงถึงร้อยละ
  47.3 ในขณะที่ที่อยู่อาศัยเชิงราบประเภทบ้านเดี่ยว บ้านแฝด ทาวน์เฮ้าส์
  และอาคารพาณิชย์ส่วนที่สร้างโดยผู้ประกอบการจดทะเบียนลดลงร้อยละ 14.6
  และส่วนที่ประชาชนสร้างเองลดลงร้อยละ 12.4
  แสดงให้เห็นว่าจำนวนที่อยู่อาศัยจดทะเบียนที่เพิ่มขึ้นนั้น
  เกิดจากการเพิ่มขึ้นของที่อยู่อาศัยประเภทอาคารชุดเป็นหลัก
  โดยการเพิ่มขึ้นของจำนวนที่อยู่อาศัยประเภทอาคารชุดมีแนวโน้มสูงขึ้นมาโดยตลอด
  นอกจากนี้ที่อยู่อาศัยประเภทอาคารชุดมีระดับราคาหลากหลายซึ่งสามารถตอบสนองความต้องการที่อยู่อาศัยให้แก่ผู้บริโภคได้หลายกลุ่ม
  ดังนั้นโครงการที่อยู่อาศัยประเภทอาคารชุดจึงยังคงเป็นที่ต้องการของตลาด
  และยังคงมีอัตราการขยายตัวอย่างต่อเนื่อง

  นอกจากนี้ดัชนีความเชื่อมั่นทางธุรกิจ (แผนภูมิที่1)
  ซึ่งแสดงให้เห็นว่าความเชื่อมั่นต่อสภาวะเศรษฐกิจดีขึ้นตามลำดับ
  โดยดัชนีความเชื่อมั่นทางธุรกิจของเดือนธันวาคม 2552 อยู่ที่ 50.4 ซึ่งสูงสุดในรอบ 5 ปี
  และสำหรับ 3
  เดือนข้างหน้าคาดว่าความเชื่อมั่นต่อภาวะธุรกิจโดยรวมจะเพิ่มขึ้นอย่างต่อเนื่องซึ่งสะท้อนจากดัชนีความเชื่อมั่นทางธุรกิจในอีก
  3 เดือนข้างหน้าที่ปรับสูงขึ้นอยู่ที่ 55.5
  เนื่องจากการปรับตัวเพิ่มขึ้นขององค์ประกอบด้านผลประกอบการและคำสั่งซื้อ
  โดยเฉพาะการค้าปลีกทั้งสินค้าอุปโภคบริโภคที่จำเป็นและสินค้าคงทน
  ประกอบกับต้นทุนปรับตัวลดลง นอกจากนี้อัตราการขยายตัวของเศรษฐกิจโลกในปี 2553
  คาดว่าจะขยายตัวประมาณ 3.0 - 3.2%
  เนื่องจากการฟื้นตัวของเศรษฐกิจจากนโยบายกระตุ้นเศรษฐกิจอย่างต่อเนื่องของประเทศมหาอำนาจ

  แผนภูมิที่ 1 : ดัชนีความเชื่อมั่นทางธุรกิจ แผนภูมิที่ 2 : อัตราการขยายตัวทางเศรษฐกิจ

[] []

  ที่มา : ธนาคารแห่งประเทศไทย ที่มา : สำนักงานดัชนีเศรษฐกิจการค้า กระทรวงพาณิชย์

  วิธีการอ่านค่า :

  ดัชนีเท่ากับ 50 - ความเชื่อมั่นทางธุรกิจทรงตัว

  ดัชนีมากกว่า 50 – ความเชื่อมั่นทางธุรกิจดีขึ้น

  ดัชนีน้อยกว่า 50 – ความเชื่อมั่นทางธุรกิจเลวลง

  สำหรับปี 2552
  ความเชื่อมั่นทางธุรกิจและอัตราการขยายตัวเศรษฐกิจมีแนวโน้มปรับตัวดีขึ้นอย่างต่อเนื่อง
  ส่งผลดีต่อการขยายตัวของธุรกิจภาคอสังหาริมทรัพย์ในปี 2553
  นอกจากนี้ยังคงมีปัจจัยสนับสนุนอีกหลายประการดังนี้

-   แนวโน้มการขยายตัวการปล่อยสินเชื่อของธนาคารพาณิชย์และหน่วยงานรัฐบาล :
    เนื่องจากสภาวะเศรษฐกิจโลกถดถอย อัตราดอกเบี้ยในปี 2552 ลดลงอย่างต่อเนื่อง
    ตามการปรับลดของทั้งอัตราดอกเบี้ยนโยบายของธนาคารแห่งประเทศไทยจากร้อยละ 2.0
    ในช่วงต้นปี 2552 เป็นร้อยละ 1.25 ในเดือนธันวาคม 2552
    รวมถึงอัตราดอกเบี้ยเงินฝากและเงินให้กู้ยืมของธนาคารพาณิชย์ (แผนภูมิที่ 3 )

  แผนภูมิที่ 3 : อัตราดอกเบี้ยเงินกู้และเงินฝากเฉลี่ยของธนาคารพาณิชย์ขนาดใหญ่

  []

  ที่มา : ธนาคารแห่งประเทศไทย

  จากการปรับลดอัตราดอกเบี้ยของธนาคารพาณิชย์ในช่วงที่ผ่านมา
  ธนาคารพาณิชย์ประสบปัญหาการหดตัวของเงินให้สินเชื่อ
  ในขณะที่เงินฝากยังคงขยายตัวอย่างต่อเนื่อง
  ส่งผลให้ปริมาณสินทรัพย์สภาพคล่องของระบบธนาคารพาณิชย์ปรับตัวสูงขึ้นมาก (สิ้นเดือนตุลาคม
  2552 ปริมาณสินทรัพย์สภาพคล่อง - รวมเงินสด เงินลงทุนสุทธิในตลาดเงินระยะสั้น
  และเงินลงทุนของธนาคารพาณิชย์ 14 แห่ง มีจำนวน 2.11 ล้านล้านบาท ซึ่งเพิ่มขึ้นจาก สิ้นปี
  2551 มีจำนวน 1.98 ล้านล้านบาท และสิ้นปี 2550 มีจำนวน 1.80 ล้านล้านบาท)
  ซึ่งมีแนวโน้มว่าธนาคารพาณิชย์จะทยอยปรับลดสภาพคล่องดังกล่าวลง
  ประกอบกับการฟื้นตัวของเศรษฐกิจในประเทศ จึงคาดการณ์ว่าในปี 2553
  ธนาคารพาณิชย์มีนโยบายเร่งปล่อยสินเชื่อเพื่อลดระดับสภาพคล่อง
  และช่วยสนับสนุนความต้องการสินเชื่อของภาคเอกชนทั้งเพื่อการลงทุน การอุปโภคบริโภค
  และเพื่อเป็นกลไกที่จะช่วยกระตุ้นเศรษฐกิจ
  โดยเฉพาะอย่างยิ่งเป็นการช่วยลดระดับทรัพย์สินของธนาคารพาณิชย์
  ประกอบกับนโยบายของรัฐบาลไทยผ่านโครงการปฏิบัติการไทยเข้มแข็ง
  ที่ให้สถาบันการเงินและหน่วยงานของรัฐต่างๆ
  ที่ได้รับมอบหมายเร่งปล่อยสินเชื่อแก่ภาคธุรกิจที่อยู่อาศัย
  เนื่องจากต้องการช่วยเหลือให้ประชาชนมีที่อยู่อาศัย
  จากการเร่งปล่อยสินเชื่อของทั้งธนาคารพาณิชย์และหน่วยงานรัฐบาลจะทำให้เกิดเม็ดเงินไหลเวียนในระบบเศรษฐกิจ
  และเป็นการขยายตัวของธุรกิจภาคอสังหาริมทรัพย์

-   การขยายโครงข่ายการเดินทางเชื่อมต่อกันเป็นวงกว้าง :
    ตามที่โครงการรถไฟฟ้าสายสีม่วงเริ่มมีการก่อสร้างให้เห็นเป็นรูปธรรม
    โดยเริ่มดำเนินการในช่วงบางซื่อ – บางใหญ่
    ซึ่งคาดว่าการดำเนินการทั้งสายจะเสร็จสิ้นภายในระยะเวลาประมาณ 5 ปี นอกจากนี้ในปี
    2553 ยังมีการเปิดบริการเดินรถไฟฟ้าสายแอร์พอร์ตลิ้งค์ (Airport Link) และซิตี้ไลน์
    (City Line), การต่อเชื่อมโยงระบบรถไฟฟ้า BTS และ MRT
    ซึ่งเป็นการอำนวยความสะดวกในการเดินทางให้แก่ประชาชน
    รวมทั้งจะมีการเปิดใช้ส่วนต่อขยายสายอ่อนนุช – แบริ่ง
    นอกจากนี้ทางกรุงเทพมหานครยังมีแผนเปิดการเดินรถโดยสารช่องทางพิเศษ BRT
    ซึ่งการเชื่อมโยงของโครงข่ายการเดินทางทั้งระบบและขยายวงกว้างออกไปนี้มีผลทำให้ธุรกิจภาคอสังหาริมทรัพย์ขยายตัวตามไปด้วย
    เนื่องจากผู้บริโภคเริ่มมองเห็นโครงข่ายการเดินทางที่เป็นรูปธรรมชัดเจน
    ซึ่งเป็นปัจจัยสำคัญในการตัดสินใจเลือกทำเลที่อยู่อาศัย
    และสำหรับผู้ประกอบการการขยายโครงข่ายการเดินทางดังกล่าวเป็นการเพิ่มทำเลที่มีศักยภาพในการดำเนินธุรกิจด้วยเช่นกัน
    โดยเฉพาะที่อยู่อาศัยตามแนวเส้นทางรถไฟฟ้า
    ซึ่งคาดว่ามีการเปิดโครงการที่อยู่อาศัยเพิ่มมากขึ้น
    อีกทั้งคาดว่าราคาที่ดินและที่อยู่อาศัยจะมีการปรับราคาขึ้นอีกด้วย

  ในปี 2553 ภาพรวมของธุรกิจภาคอสังหาริมทรัพย์มีแนวโน้มฟื้นตัว โดยมีปัจจัยสนับสนุน
  จากการฟื้นตัวของเศรษฐกิจโลก และเศรษฐกิจไทย
  โดยในปีนี้เศรษฐกิจไทยคาดว่าจะมีอัตราการขยายตัวเพิ่มขึ้นถึงร้อยละ 3.5
  จากการใช้จ่ายและการลงทุนของภาครัฐที่เพิ่มขึ้นภายใต้แผนกระตุ้นเศรษฐกิจและแผนปฏิบัติการไทยแข้มแข็ง
  ซึ่งการดำเนินนโยบายต่างๆ จะมีผลต่อเนื่องไปสู่การลงทุนของภาคเอกชน
  และกำลังซื้อของผู้บริโภค รวมทั้งความเชื่อมั่นต่อรายได้และการจ้างงาน
  ซึ่งเป็นปัจจัยสนับสนุนให้ผู้ที่ต้องการซื้อที่อยู่อาศัยตัดสินใจซื้อเร็วขึ้น

  แต่อย่างไรก็ตามสำหรับผู้ประกอบการควรต้องระมัดระวังในการลงทุนเช่นกัน เนื่องจากในปี
  2553 มีแนวโน้มที่ราคาต้นทุนการผลิตทั้งราคาวัสดุก่อสร้าง และราคาน้ำมันจะปรับตัวสูงขึ้น
  อัตราดอกเบี้ยเงินกู้ที่มีแนวโน้มปรับตัวสูงขึ้นในช่วงครึ่งปีหลัง
  นอกจากนี้ปัญหาความไม่แน่นอนทางการเมืองภายในประเทศยังคงเป็นปัญหาต่อเนื่อง
  รวมทั้งการเบิกจ่ายงบประมาณของหน่วยงานภาครัฐ
  และกฏระเบียบของภาครัฐในประเด็นปัญหาสิ่งแวดล้อมที่ขาดความชัดเจน
  ซึ่งจะส่งผลต่อความเชื่อมั่นของนักลงทุน

  บริษัทฯ คาดการณ์ว่าปี 2553
  จะเป็นปีหนึ่งที่ภาคอสังหาริมทรัพย์จะมีการแข่งขันที่รุนแรงโดยเฉพาะการแย่งชิงทรัพยากรด้านที่ดินและการก่อสร้าง
  เนื่องจากปี 2553 มีแผนการลงทุนสูงทั้งของภาครัฐ และเอกชน จากการฟื้นตัวของเศรษฐกิจ
  โดยผู้ประกอบการควรมีวิสัยทัศน์และกลยุทธ์ในการบริหารจัดการที่ทันกับสถานการณ์
  รวมถึงความพร้อมและศักยภาพผู้ประกอบการ สำหรับบริษัทฯ
  ซึ่งได้รับผลกระทบเช่นกันแต่ก็เป็นโอกาส เนื่องจากบริษัทฯ
  มีสถานะทางธุรกิจและฐานะทางการเงินที่เข้มแข็ง
  ตลอดจนประสบการณ์ในการดำเนินธุรกิจอย่างมีประสิทธิภาพทั้งด้านการตลาด และการบริหาร
  ซึ่งเป็นปัจจัยสร้างความเชื่อมั่นและเพิ่มศักยภาพความสามารถในแข่งขันได้ภายใต้ภาวะเศรษฐกิจในปัจจุบัน

1.  การผลิตหรือการจัดหาผลิตภัณฑ์เพื่อจำหน่าย

ขั้นตอนการพัฒนาและการก่อสร้าง

1.  ศึกษาและวิเคราะห์ความเป็นไปได้

  ศึกษาและวิเคราะห์รูปแบบความเป็นไปได้ของโครงการทั้งทางด้านการตลาด อาทิ
  ขนาดโครงการ, วิจัยและพัฒนาแบบบ้านหรืออาคารชุด, ทำเลที่ตั้ง, กลุ่มลูกค้าเป้าหมาย
  และทางด้านการเงิน อาทิเช่น ต้นทุนของโครงการ, ผลตอบแทนของโครงการ
  ตลอดจนเงินทุนในโครงการ

2.  จัดหาที่ดิน

  ดำเนินการจัดหาที่ดินในรูปแบบ, ขนาด และทำเลที่ต้องการ

3.  วางรูปแบบการพัฒนาโครงการ

  วางผังและออกแบบโครงการ

4.  สร้างบ้านตัวอย่าง, สำนักงานขายและสโมสร

  บริษัทฯ
  จะสร้างบ้านตัวอย่างเพื่อให้ลูกค้าเห็นลักษณะและรูปแบบการใช้สอยบ้านรวมทั้งยังเสนอเป็นแนวคิดให้แก่ลูกค้าสำหรับการตกแต่งภายใน
  นอกจากนี้บริษัทฯ
  ยังดำเนินการสร้างสโมสรในโครงการให้แล้วเสร็จก่อนเปิดการขายอย่างเป็นทางการ
  เพื่อให้ลูกค้าสามารถใช้ประโยชน์ในทางสันทนาการ
  และเพื่อความสมบูรณ์ของการอยู่อาศัยอย่างแท้จริง

5.  ขออนุญาตปลูกสร้างและติดต่อหน่วยราชการที่เกี่ยวข้อง

  ดำเนินการขออนุญาตปลูกสร้าง, จัดสรรที่ดิน, ประปา, ไฟฟ้า ฯลฯ

6.  ดำเนินการก่อสร้าง

  เนื่องจากบริษัทฯ
  ได้ปรับกลยุทธ์เพื่อเพิ่มความสามารถในการแข่งขันโดยการสร้างบ้านพร้อมอยู่เต็มรูปแบบสำหรับโครงการที่บริษัทฯเปิดการขายตั้งแต่ปี
  2546 เพื่อเป็นการเพิ่มความมั่นใจให้ลูกค้าที่จะเลือกซื้อบ้านในโครงการของบริษัทฯ
  การดำเนินการก่อสร้างมีขั้นตอนดังนี้

-   จัดหาผู้บริหารงานการก่อสร้างเพื่อควบคุมงาน, ให้คำแนะนำด้านการก่อสร้าง
    และการคัดเลือกผู้รับเหมา

-   จัดหาผู้รับเหมาโดยวิธีการเสนอราคาการก่อสร้างตามแบบ

-   ดำเนินการก่อสร้าง

-   ควบคุมงานและติดตามผลการปฏิบัติงานการก่อสร้าง

-   รับมอบบ้านจากผู้รับเหมาภายหลังจากบริษัทฯ เข้าตรวจสอบคุณภาพ

7.  ดำเนินการด้านการตลาด

-   วางแผนการตลาด, กำหนดราคาขาย

-   วางแผนการโฆษณาประชาสัมพันธ์

-   วางแผนการชำระเงินของลูกค้าพร้อมทั้งอำนวยความสะดวกโดยจัดหาแหล่งเงินกู้ให้กับลูกค้าเมื่อมีการโอนกรรมสิทธิ์

8.  ส่งมอบและโอนกรรมสิทธิ์

  ส่งมอบและโอนกรรมสิทธิ์ให้แก่ลูกค้าภายหลังจากที่ได้รับการตรวจสอบจากลูกค้าเรียบร้อยแล้ว

9.  การให้บริการหลังการขาย

-   บริหารโครงการ ก่อนการจัดตั้งนิติบุคคลหมู่บ้านจัดสรร หรือ นิติบุคคลอาคารชุด (แล้วแต่กรณี)
    จะแล้วเสร็จ บริษัทฯ
    จะบริหารโครงการเพื่อรักษาและคงสภาพแวดล้อมในโครงการเพื่อการอยู่อาศัยที่ดี

-   บริการตรวจสอบและซ่อมบำรุงบ้านของลูกค้าในโครงการ

  ในปี 2552 บริษัทฯ ไม่มีความเสี่ยงเรื่องการพึ่งพาผู้รับเหมารายใดเกินกว่าร้อยละ 30
  ของยอดซื้อ (การว่าจ้าง) รวม

ข้อมูลเกี่ยวกับวัตถุดิบ

1.  ที่ดินเพื่อการพัฒนา

-   แหล่งที่มา

  การจัดหาที่ดินเพื่อการพัฒนาของบริษัทฯ จะมาจากแหล่งต่าง ๆ ดังนี้

-   จากเจ้าของที่ดินโดยตรงโดยเจ้าของที่ดินอาจเป็นผู้มาเสนอขาย หรือบริษัทฯ
    อาจเป็นผู้เข้าไปเสนอซื้อ หากพื้นที่นั้นเป็นพื้นที่ที่มีศักยภาพสูงและอยู่ในความต้องการของบริษัทฯ

-   จากสถาบันการเงิน หรือ บริษัทบริหารสินทรัพย์สถาบันการเงิน
    ซึ่งได้นำสินทรัพย์ที่ได้มีการเจรจารับคืนจากลูกหนี้มาจำหน่าย

-   จากนายหน้าขายที่ดิน นำมาเสนอให้เลือก

-   จากการลงโฆษณา ประกาศรับซื้อที่ดินในหนังสือพิมพ์ หรือนิตยสารที่เกี่ยวข้อง ซึ่งบริษัทฯ
    ได้มีการออกแบบระบบสารสนเทศที่ทันสมัย
    ในการเก็บรวบรวมและประมวลผลที่ดินที่มีศักยภาพในการพัฒนา ผู้บริหารของบริษัทฯ
    สามารถที่จะนำเอาข้อมูลที่เกี่ยวกับที่ดินที่มาเสนอขายมาใช้วิเคราะห์ได้อย่างมีประสิทธิภาพ

  ด้วยฐานข้อมูลของบริษัทฯ
  ประกอบกับประสบการณ์และความเชี่ยวชาญในการบริหารทรัพย์สินที่ยากแก่การจัดการ
  (Distress Asset) ช่องทางการเลือกซื้อที่ดินหรือทรัพย์สินอีกแหล่งของบริษัทฯ
  คือจากการประมูลขายทรัพย์สินที่ไม่ก่อให้เกิดรายได้ของสถาบันการเงิน
  หรือบริษัทบริหารสินทรัพย์ต่าง ๆ รวมไปถึงการประมูลขายทอดตลาดทรัพย์สินของกรมบังคับคดี
  อีกด้วย

-   หลักเกณฑ์ในการพิจารณา

  บริษัทฯ มีหลักเกณฑ์ในการพิจารณาที่จะลงทุนในที่ดินแต่ละแห่งดังนี้

  สถานที่ตั้ง

  ที่ดินที่บริษัทฯ สนใจจะตั้งอยู่ในแหล่งที่อยู่อาศัย
  ซึ่งจะมุ่งเน้นไปยังทำเลที่ยังไม่เคยมีโครงการของบริษัทฯ มาก่อน
  ทั้งนี้เพราะแนวทางในการพัฒนาโครงการของบริษัทฯนั้นต้องการจะกระจายสถานที่ตั้งโครงการออกไปให้ได้มากที่สุด
  เพื่อให้ลูกค้ามีโอกาสเลือกทำเลที่ตั้งที่ถูกใจมากที่สุดและทำให้ชื่อ Noble
  เป็นที่รู้จักกว้างขวางยิ่งขึ้น

  ขนาดของที่ดิน

  ขนาดของที่ดิน เป็นอีกปัจจัยหนึ่งในการพิจารณา
  เนื่องจากจะเป็นปัจจัยที่มีอิทธิพลต่อการกำหนดรูปแบบของโครงการ โดยทั่ว ๆ
  ไปขนาดของที่ดินที่เหมาะสมกับรูปแบบโครงการของบริษัทฯในปัจจุบันจะเป็นพื้นที่ประมาณ 50-100
  ไร่ต่อโครงการ ในเขตปริมณฑลหรือเขตกรุงเทพฯ รอบนอกและพื้นที่ประมาณ 1-2
  ไร่ต่อโครงการ สำหรับโครงการใจกลางเมือง

  ความสะดวกในการเดินทาง

  ในปัจจุบันระยะเวลาในการเดินทางจากบ้านถึงที่ทำงานเป็นปัจจัยสำคัญในการพิจารณาเลือกซื้อที่อยู่อาศัยของลูกค้า
  บริษัทฯ
  มีนโยบายที่จะเลือกซื้อที่ดินที่ตั้งอยู่ในทำเลที่มีการคมนาคมสะดวกเพื่อประหยัดเวลาในการเดินทางมายังย่านธุรกิจกลางเมือง

2.  วัสดุก่อสร้าง

  การทำสัญญาว่าจ้างผู้รับเหมาก่อสร้าง บริษัทฯ จะตกลงว่าจ้างทั้งแรงงานและวัสดุ
  แต่สำหรับวัสดุก่อสร้างบางประเภทที่บริษัทฯ มีอำนาจต่อรองสูง บริษัทฯ
  มีนโยบายจะเลือกซื้อวัสดุเหล่านั้นเอง อาทิเช่น สุขภัณฑ์, อุปกรณ์ประตู, ถังบำบัดน้ำเสีย,
  ลิฟท์และวัสดุมุงหลังคา (Metal Sheet) เป็นต้น
  รวมไปถึงกรณีที่วัสดุบางรายการประสบภาวะขาดแคลน บริษัทฯ
  จะช่วยผู้รับเหมาในการซื้อและจัดหาวัสดุก่อสร้างเหล่านั้นด้วยเพื่อแก้ปัญหาการขาดแคลนและบริหารต้นทุนให้มีประสิทธิภาพ
  นอกจากนี้บริษัทฯ ยังมีนโยบายที่จะผลิตวัสดุก่อสร้างบางชนิดเพื่อลดต้นทุนการผลิตในอนาคต
  โดยจะหารือเกี่ยวกับคุณภาพ ความคงทน และราคาของวัสดุก่อสร้างต่างๆ
  ร่วมกันกับบริษัทที่ปรึกษาด้านการบริหารการก่อสร้าง ซึ่งเป็นบริษัทที่ปรึกษาอิสระที่มีความสามารถ
  ความชำนาญสูง และเป็นที่น่าเชื่อถือ